У Вялікабрытаніі забароненае выкарыстанне абразлівых і пагражаючых моўных выразаў. У Даніі і Канадзе забараняецца выкарыстанне прыніжальных і абразлівых выразаў, а ў Індыі і Ізраіле пад забаронай выказванні, якія могуць закрануць рэлігійныя пачуцці, падштурхнуць да расавай і рэлігійнай нянавісці, ці то падахвочваць варожасць паміж групамі і прадстаўнікамі груп. У Нідэрландах крымінальная справа будзе распачатая ў дачыненні да індывідаў, якія наўмысна распаўсюджваюць погляды, якія абражаюць групы і асоб. У Аўстраліі забароненыя выказванні, якія абражаюць, прыніжаюць ці то маюць мэтай запалохаць індывідаў ці то групы, у некаторых штатах краіны асобна забараняецца расавая дыфамацыя. У Германіі апроч ужо пазначаных форм выказванняў забараняецца наўмыснае аганьбаванне, паклёп у дачыненні да групы. У Беларусі ў адпаведнасці з Крымінальным кодэксам Рэспублікі Беларусь (артыкул 189 “Абраза”) прадугледжаная крымінальная адказнасць за наўмысную абразу асобы з ужываннем непрыстойнай лексікі.